section_heading: Vojna karijera
paragraph_text: Od 1880. raspoređen je na službu u Glavni stožer. Tijekom službe u Glavnom stožeru u travnju 1882. promaknut je u čin satnika, dok čin bojnika dostiže u listopadu 1888. godine. Od 1889. obnaša dužnost pobočnika svojeg ujaka Helmutha von Moltke starijeg, da bi nakon toga, od 1891., bio pobočnikom na dvoru cara Wilhelma II. U siječnju 1893. unaprijeđen je u čin potpukovnika, dok je u čin pukovnika promaknut u kolovozu 1895. godine. Iduće, 1896. godine u rujnu, imenovan je zapovjednikom 1. gardijske grenadirske pukovnije "Kaiser Alexander". Navedenu dužnost obnaša do ožujka 1899. kada postaje zapovjednikom 1. gardijske pjašačke brigade smještene u Potsdamu. Istodobno s tim imenovanjem promaknut je u čin general bojnika.